पायलट और यूनियन की ऑर्डर कैंसिल करने की अपील खारिज, फ्लाइट में पेशाब करने का मामला
Pilot and Union's appeal to cancel order rejected, suspension for three months DGCA ने एअर इंडिया के पायलट का सस्पेंशन कायम रखा, पायलट और यूनियन की ऑर्डर कैंसिल करने की अपील खारिज की, तीन महीने का है सस्पेंशन
डायरेक्टर जनरल सिविल एविएशन (DGCA) ने एअर इंडिया के पायलट की उस अपील को खारिज कर दिया है जिसमें पायलट ने अपने सस्पेंशन के ऑर्डर को चुनौती दी थी। DGCA ने नियमों के अनुसार अपनी ड्यूटी का पालन करने में सफल नहीं रहने के लिए पायलट को सस्पेंड किया था 26 नवंबर को न्यूयॉर्क-दिल्ली फ्लाइट ऑपरेट करने वाले एअर इंडिया के पायलट को तीन महीने के लिए सस्पेंड कर दिया था। इस फ्लाइट में पैसेंजर एस मिश्रा ने एक महिला पैसेंजर पर पेशाब कर दी थी।
पायलट को सस्पेंड करने के DGCA के फैसले को पायलट के साथ ही यूनियनों ने चुनौती दी थी। 
एअर इंडिया की फ्लाइट में हुए पेशाब कांड में DGCA ने एयरलाइन पर 30 लाख का जुर्माना लगाया। साथ ही पायलट का लाइसेंस 3 महीने के लिए सस्पेंड कर दिया था।
अब जान लेते हैं मामला क्या है
26 नवंबर को एअर इंडिया की न्यूयॉर्क-दिल्ली फ्लाइट में आरोपी ने बुजुर्ग महिला के ऊपर पेशाब की। इस घटना पर एयरलाइन ने कोई एक्शन नहीं लिया। 28 दिसंबर को एयरलाइन ने दिल्ली पुलिस में FIR कराई। यह कार्रवाई तब हुई जब पीड़ित बुजुर्ग महिला ने टाटा ग्रुप के चेयरमैन से शिकायत की। हालांकि यह सामने नहीं आया कि पीड़ित ने टाटा ग्रुप के चेयरमैन को पत्र लिखा। 4 जनवरी को यह खबर मीडिया और सोशल मीडिया में वायरल हुई।
इस दौरान पुलिस आरोपी को तलाशती रही, लेकिन कामयाबी नहीं मिली। 6 जनवरी को आरोपी को बेंगलुरु से गिरफ्तार किया गया। इस मामले की जांच के लिए एअर इंडिया ने एक कमेटी बनाई थी, जिसने शंकर के इस एयरलाइन की फ्लाइट में ट्रैवल करने पर 4 महीने के लिए बैन लगा दिया था। इस बीच आरोपी शंकर मिश्रा के वकील ने कहा कि उनके मुवक्किल पर लगाया गया 4 महीने का बैन गलत है।
फ्लाइट में महिला पर पेशाब करने के मामले से जुड़ी अन्य खबरें भी पढ़ें...
एअर इंडिया पेशाब कांड में आरोपी को न्यायिक हिरासत, 14 दिन के लिए जेल भेजा
एअर इंडिया की फ्लाइट में बुजुर्ग महिला पर दूसरे यात्री के पेशाब करने के मामले में एयरलाइंस के CEO कैंपबेल विल्सन ने माफी मांगी है। कैंपबेल ने बयान जारी करते हुए उन्होंने कहा- एअर इंडिया ऐसे मामलों को लेकर चिंतित है, जहां यात्रियों को उनके सहयात्रियों की बुरी हरकत के कारण परेशान होना पड़े। हमें इन घटनाओं पर पछतावा और दुख है। पढ़ें पूरी खबर...
एअर इंडिया फ्लाइट में महिला पर पेशाब की दूसरी घटना, पेरिस-दिल्ली उड़ान में नशे में था आरोपी
एअर इंडिया की एक और फ्लाइट में महिला यात्री के ऊपर पेशाब करने का मामला सामने आया है। यह घटना पहले वाली घटना के 10 दिन बाद 6 दिसंबर को हुई थी। मामला अब सामने आया है। यह फ्लाइट पेरिस से दिल्ली आ रही थी। एयरलाइन का कहना है कि आरोपी ने लिखित माफी मांग ली थी, इसलिए उस पर एक्शन नहीं लिया गया। पूरी खबर पढ़ें....